钦定古今图书集成/明伦汇编/氏族典/第241卷 > 张归霸
## 钦定古今图书集成/明伦汇编/氏族典/第241卷 > 张归霸

按《五代史张归霸传》：“归霸，清河人也。末帝娶其女，是
为德妃。归霸少与其弟归厚、归弁俱从黄巢，巢败东
走，归霸兄弟乃降梁。秦宗权攻汴，归霸战数有功。张
晊军赤冈，以骑兵挑战，矢中归霸，归霸拔之，反以射
贼，一发而毙，夺其马而归。太祖从高丘望见，甚壮之。
光化二年，权知邢州，迁莱州、曹州刺史。开平元年，拜
左骁卫上将军。二年拜河阳节度使。以疾卒。”